A Tapolcai Közös Önkormányzat pályázatot hirdet

**projektmenedzser**

munkakörbe

**A jogviszony időtartama:**

Határozott idejű munkaviszony

**Foglalkoztatás jellege:**

Részmunkaidő, heti 20 óra

**A munkavégzés helye:**

Veszprém megye, 8300 Tapolca, Hősök tere 15.

**A munkakörbe tartozó lényeges feladatok:**

Tapolca Város Önkormányzata EFOP-1.5.2-16-2017-00012 azonosítószámú, „Humán szolgáltatások fejlesztése Tapolcán és környékén” című projektje keretében összefogja és irányítja a projektmenedzsment munkáját.

Ellenőrzi, felügyeli a projekt megfelelő szakmai és pénzügyi lebonyolítását, előrehaladását.

Vizsgálja a projekttevékenységek hatékonyságát és eredményeit.

Projekt koordinációja, vezetése során biztosítja az alábbiakat:

* közvetlen (direkt, az adott szituációtól függő) szervezés, irányítás és szabályozás
* erőforrások szétosztása, a projektmenedzsment tagjainak feladat-meghatározása
* konkrét tevékenységek elindítása, ellenőrzése, javítása és szükség esetén leállítása.

Koordinálja a Közreműködő Szervezet számára benyújtandó jelentések elkészítését. Rendelkezésre áll a közreműködő és egyéb szervezetek ellenőrzései során.

**Illetmény és juttatások:**

Az illetmény megállapítására és a juttatásokra a Munka törvénykönyvéről szóló 2012. évi I. törvény rendelkezései az irányadók

EU-s támogatásból finanszírozott bérezéssel.

**Pályázati feltételek:**

* magyar állampolgárság
* cselekvőképesség
* büntetlen előélet
* felsőfokú végzettség
* legalább 1 éves (projekt) menedzsment és 1 éves uniós projekt megvalósításában szerzett tapasztalat
* felhasználói szintű MS Office (irodai alkalmazások).

**A pályázat elbírálásánál előnyt jelent:**

* szakirányú felsőfokú végzettség
* helyismeret
* B kategóriás jogosítvány
* projektmegvalósításban szerzett legalább 3 éves tapasztalat.

**A pályázat részeként benyújtandó iratok, igazolások:**

* fényképpel ellátott, részletes szakmai tevékenységgel kibővített önéletrajz
* végzettséget igazoló dokumentum másolata
* a pályázó nyilatkozata arról, hogy a pályázati anyagában foglalt személyes adatainak a pályázati eljárással összefüggő kezeléséhez hozzájárul
* 90 napnál nem régebbi (eredeti) hatósági erkölcsi bizonyítvány, vagy annak megkéréséről szóló igazolás, amely a kinevezés feltétele

**A munkakör betölthetőségének időpontja:**

A munkakör a pályázatok elbírálását követően azonnal betölthető.

**A pályázat benyújtásának határideje:**

2020. 03. 17.

**A pályázati kiírással kapcsolatosan további információt Puskás Ákos alpolgármester nyújt, a 87/511-150/149-as telefonszámon.**

**A pályázat benyújtásának módja:**

* Postai úton vagy személyesen, a pályázatnak a pályázatnak Tapolca Város Önkormányzata címére történő megküldésével (8300 Tapolca, Hősök tere 15.). Kérjük a borítékon feltüntetni a munkakör megnevezését: projektmenedzser.

**A pályázat elbírálásának határideje:** 2020. 03. 25.

**A pályázat elbírálásának módja:** Személyes meghallgatás, melynek helyéről és idejéről a pályázókat értesítjük. A pályázatok elbírálása személyes meghallgatás után történik, melynek eredményéről a pályázókat írásban értesítjük.

**A munkáltatói jog gyakorlója fenntartja magának a jogot, hogy a pályázatot eredménytelennek nyilvánítsa.**

**A munkáltatóval kapcsolatos egyéb lényeges információ:**

A munkáltató a kinevezés első hat hónapjára próbaidőt köt ki.

**A munkáltatóval kapcsolatban további információ a** [**www.tapolca.hu**](http://www.tapolca.hu/) **honlapon található.**